text: [{"text_idx": "#000000", "text": "Alment tiltak vi\u00f0 NASA-astronauti og ru\u0301mdart\u00f8kni"}, {"text_idx": "#000002", "text": "Undir heitinum, Sikta eftir stj\u00f8rnunum, letur Fro\u0301\u00f0skaparsetur F\u00f8roya ho\u0301sdagin 11. mai klokkan 15:00 dyrnar upp i\u0301 Kongsh\u00f8ll a\u0301 Vestaru bryggju i\u0301 Havn fyri trimum serstakliga spennandi granskarum."}, {"text_idx": "#000004", "text": "Andrew J. Feustel er NASA-astronautur, geo-fysikari og serfr\u00f8\u00f0ingur i\u0301 seismologiskum vi\u00f0urskiftum. I\u0301 tilsamans 226 samd\u00f8gur hevur hann veri\u00f0 i\u0301 ru\u0301mdini a\u0301 trimum ru\u0301mdarfer\u00f0um. Eisini hevur Andrew sja\u0301lvur veri\u00f0 a\u0301 ni\u0301ggju sonevndum ru\u0301mdargongum. A\u0301 fyrstu fer\u00f0 si\u0301ni, sum var i\u0301 2009 vi\u00f0 Atlantis, har manningin umv\u00e6ldi og dagf\u00f8rdi Hubble-teleskopi\u00f0, arbeiddi Andrew i\u0301 tilsamans 20 ti\u0301mar og 58 minuttir uttan fyri ru\u0301mdarfari\u00f0 i\u0301 trimum umf\u00f8rum. I\u0301 2011 var hann vi\u00f0 a\u0301 seinastu fer\u00f0ini hja\u0301 Endavour, har hansara leiklutur var at standa a\u0301 odda fyri ru\u0301mdargongunum. Ta\u0301 arbeiddi hann i\u0301 21 ti\u0301mar og 20 minuttir uttanfyri. I\u0301 2018 var Andrew kommand\u00f8rur a\u0301 altjo\u0301\u00f0a ru\u0301mdarst\u00f8\u00f0ini, ISS, har hann somulei\u00f0is var a\u0301 trimum ru\u0301mdargongum, so hann hevur tilsamans arbeitt i\u0301 61 ti\u0301mar og 48 minuttir i\u0301 opnari ru\u0301md."}, {"text_idx": "#000005", "text": "I\u0301 2000 u\u0301tvaldi NASA Andrew J. Feustel sum astronaut, og hann var virkandi lei\u00f0ari hja\u0301 astronauta-li\u00f0inum hja\u0301 NASA til februar i\u0301 a\u0301r. I\u0301 fri\u0301ti\u0301\u00f0ini sp\u00e6lir hann gittar, stendur a\u0301 ski\u0301\u00f0 og hevur sto\u0301ran alsk til ellisakf\u00f8r og rasarakoyring. Kona hansara, Indira Feustel, ver\u00f0ur vi\u00f0 honum a\u0301 fer\u00f0ini til F\u00f8roya."}, {"text_idx": "#000008", "text": "A\u0301 almenna tiltakinum i\u0301 Kongsh\u00f8ll fara teir tri\u0301ggir at grei\u00f0a fra\u0301 um ru\u0301mdargranskingina og -t\u00f8knina, og fo\u0301lk fa\u0301a eisini h\u00f8vi til at seta spurningar. Tiltaki\u00f0 ver\u00f0ur lutvi\u0301st a\u0301 enskum ma\u0301li og f\u00f8royskum."}, {"text_idx": "#000011", "text": "Rey\u00f0a gongustj\u00f8rnan, Mars, hevur i\u0301 fleiri a\u0301r veri\u00f0 pallur fyri framkomna t\u00f8kniliga menning, men sanniliga eisini fyri jar\u00f0fr\u00f8\u00f0iliga gransking."}, {"text_idx": "#000012", "text": "F\u00f8royar hava seinastu a\u0301rini veri\u00f0 partur av menningararbei\u00f0inum vi\u00f0 at skilja jar\u00f0fr\u00f8\u00f0ina a\u0301 Mars. Si\u0301\u00f0ani 2014 hava granskarar arbeitt vi\u00f0 at kalibrera to\u0301l fyri betra um da\u0301tugo\u0301\u00f0sku og anna\u00f0 i\u0301 sambandi vi\u00f0 hetta arbei\u00f0i, og Jar\u00f0feingi hevur veri\u00f0 partur av hesum."}, {"text_idx": "#000013", "text": "Men hvat er ta\u00f0, i\u00f0 ger, at F\u00f8royar ver\u00f0a ny\u0301ttar i\u0301 arbei\u00f0inum at granska Mars? Hvat er ta\u00f0, sum er eins vi\u00f0 jar\u00f0fr\u00f8\u00f0ini a\u0301 Mars og i\u0301 F\u00f8royum? Hvussu byrja\u00f0i hetta arbei\u00f0i\u00f0, og hvussu gera vit i\u0301 dag i\u0301 framti\u0301\u00f0ini?"}, {"text_idx": "#000015", "text": "I\u0301 n\u00e6stan 60 a\u0301r hevur grannaplanet okkara, Mars, veri\u00f0 undir rannso\u0301knarluppi. Eirindaleysa umhv\u00f8rvi\u00f0 i\u0301 ru\u0301mdini og t\u00e6r sera krevjandi umst\u00f8\u00f0urnar hava havt vi\u00f0 s\u00e6r, at bara umlei\u00f0 helvtin av Mars-missio\u0301nunum hava rokki\u00f0 si\u0301num endama\u0301li."}, {"text_idx": "#000016", "text": "Hvat er ta\u00f0, sum dregur okkum til at rannsaka Mars, og hv\u00f8rjar vi\u0301sindaligar spurningar vilja vit hava svara\u00f0ar? Hvussu megna vit at loysa og lyfta t\u00f8kniligu avbjo\u0301\u00f0ingarnar, og hvat liggur fyri framman, ta\u0301 ta\u00f0 r\u00e6\u00f0ur um Mars-rannso\u0301knir?"}, {"text_idx": "#000021", "text": "Jar\u00f0fr\u00f8\u00f0ingar hittast i\u0301 F\u00f8royum um havbotnin i\u0301 Evropa\nSetri\u00f0 og Jar\u00f0feingi halda skei\u00f0 i\u0301 Singapor\nAlment tiltak vi\u00f0 NASA-astronauti og ru\u0301mdart\u00f8kni\nLandgrunsnevnd Sameindu Tjo\u0301\u00f0a i\u0301 Kongsh\u00f8ll\nA\u0301hugaverdur fyrilestur i\u0301 Kongsh\u00f8ll mikudagin 12. apri\u0301l kl. 14:00\nNy\u0301ggj vitan um grundvatn og ty\u0301dningurin av hesum fyri jar\u00f0hitany\u0301tslu\nFyrsta brunnboraraskei\u00f0i\u00f0 av a\u0301 hesum sinni"}]